[{"text_idx": "#000003", "text": "Wedi cwblhau\u2019r asesiadau risg, a\u2019r tywydd a\u2019r llanw yn argoeli\u2019n dda, dyma fentro gwneud gwaith maes go iawn, gyda phobl go iawn. Ar ddechrau mis Mehefin oedd hyn, ac roedd staff CCAT, Dr Rhoda Ballinger a Dr Emma McKinley, am arwain cwrs astudio dan adain Prifysgol Caerdydd ar Foryd Hafren, ac arfordir Gwlad yr Haf yn arbennig."}, {"text_idx": "#000005", "text": "Gwaith maes oedd hyn ar gyfer myfyrwyr Daearyddiaeth Forwrol, gan ganolbwynbtio ar fantoli gweithgareddau o gwmpas yr arfordir a\u2019r angen i warchod byd natur y foryd. Mae\u2019r lle\u2019n nodedig am ei wlyptiroedd pwysig, ac am ei ardaloedd rhynglanw, ynghyd a\u0302\u2019i riffiau sabelleria ac adar mudol, pysgod, a llawer o bethau eraill. Ceisiom ystyried rhai o\u2019r herau a roir gan amaethyddiaeth a thwristiaeth ar hyd yr arfordir, o Brean Down hyd at Woodspring Bay. Mae\u2019r arfordir yn cynnwys nodweddion fel tref gwyliau glan-mor traddodiadol Weston Super Mare, a llawer ardal o dir isel a ffrwythlon sy\u2019n perthyn i ffermydd. Cynnwys hefyd ddatblyiadau twristaidd sy\u2019n britho\u2019r arfordir yn Brean a Sand Bay. Y dyddiau hyn mae cymysgedd o dwyni tywod ac amddiffynfeydd caled yn gwarchod yr asedion hyn, a chafodd llawer ohonyn nhw eu hatgyfnerthu a\u2019u codi yn dilyn llifogydd ym 1981."}, {"text_idx": "#000006", "text": "Os edrychir tua\u2019r dyfodol, mae cynlluniau rheoli traethlinau yn awgrymu ystod o bolisi\u0308au yn amrywio o \u2018dal y llinell\u2019 i \u2018ailalinio dan reolaeth\u2019. Tra bod y polisi\u0308au hyn yn cael eu hadolygu, mae newidiadau yn sgil codiad yn lefel y mo\u0302r yn ysbarduno cwestiynau am sut y gellir defnyddio\u2019r arfordir hwn mewn modd cynaladwy. Yn y maes fe ystrion ni\u2019r cwestiynau hyn, gan nodi\u2019r ffordd y mae\u2019r arfordir prysur hwn wedi gorfod ei addasu ei hun i ofynion \u2018staycations\u2019. Tybed a fydd y cymunedau yr un mor barod i\u2019w cyfaddasu at newid yn yr hinsawdd? Sylwon ni ar yr holl geir yn parcio ar y traeth, a thunnellau o sbwriel yn cael eu clirio yn rheolaidd o\u2019r traethau hyn. Sylwon ni hefyd ar yr amddiffynfeydd caled sy\u2019n sefyll lle ers talwm bu cadwynau hir o dwyni tywod. Cafwyd trafodaeth ynglyn a\u0302 llwybr arfordirol Lloegr arfaethedig, sydd o dan ystriaeth ar hyn o bryd, ac sydd yn creu tipyn o benbleth i rai ardaloedd gwylptir isel. Ac o\u2019n safbwynt ni ar ben bryn, Brean Down, ystyrion ni rai cwestiynau mwy tyngedfennol byth, wrth i ni edrych ar draws y dyfroedd hyd at safle Hinkley C \u2013 tybed a ellid harneisio egni\u2019r llanw, efallai? Ac ystyried mor ddynamig yw\u2019r foryd hon, he\u0302r sylweddol yw ystyried y gwahanol ddefnyddiau, a graddfeydd amser a gofod, wrth benderfynu sut y gellir ei ddatblygu mewn modd cynaladwy."}, {"text_idx": "#000007", "text": "Wrth i\u2019r coets dynnu i ffwrdd o lan mo\u0302r Weston, roedd peth o\u2019r hud a lledrith wedi diflannu: oedd, roedd y profiadau yn y maes, yr holl olygyfeydd, seiniau ac aroglau\u2019r arfordir, heb so\u0302n am y trafodaethau wyneb yn wyneb wedi mynd. Ond erys bron mil o luniau a fideos ar y camera. Digonedd i greu trip rhithwir efallai!"}, {"text_idx": "#000010", "text": "Fel y trafodwyd uchod, mae Aber Afon Hafren yn amgylchedd sy'n newid yn barhaus ac yn hynod ddeinamig. Mae Ti\u0302m CCAT Prifysgol Caerdydd yn gweithio'n agos gyda Phartneriaeth Aber Afon Hafren a sefydlwyd ym 1995 fel menter annibynnol, a gynhelir gan Brifysgol Caerdydd, i weithio gyda rhanddeiliaid lleol i hyrwyddo dull cynaliadwy o gynllunio, rheoli a datblygu'r aber i bawb sy'n byw ac yn gweithio o amgylch yr aber, nawr ac ar gyfer cenedlaethau'r dyfodol. Er bod cyfyngiadau COVID-19 yn 2020 wedi arwain at oedi Pen-blwydd y Bartneriaeth yn 25 oed,th ym mis Mai 2021, roedd y ti\u0302m yn gyffrous i groesawu siaradwyr a mynychwyr o bob rhan o'r Aber i'w Fforwm Rhithwir Aber Afon Hafren 2021, gan ddathlu gorffennol, presennol a dyfodol Partneriaeth Aber Afon Hafren (SEP). Wedi'i ysbrydoli'n uniongyrchol gan fformat a strwythur Cymunedau Arfordirol yn Ymaddasu Ynghyd (CCAT) i Gyfnewid Gwybodaeth ac Arfer Gorau ar Draws Ffiniau a gynhaliwyd ym mis Tachwedd 2020, gwahoddodd Fforwm Aber Hafren 2021 siaradwyr i fyfyrio ar eu profiad eu hunain dros 25 mlynedd SEP, gan gwmpasu nifer o thema\u0302u. Roedd y rhain yn cynnwys:"}, {"text_idx": "#000012", "text": "Agorodd Emma McKinley o CCAT y digwyddiad, ac ynghyd a\u0302 chadeiryddion sesiynau eraill, tywysodd y mynychwyr trwy'r cyflwyniad a sesiynau trafod rhagorol bob dydd. Yn hanfodol, archwiliodd y digwyddiad ystod o thema\u0302u trwy raglen siaradwyr ysbrydoledig ac ysgogol, gan gynnwys pwysigrwydd gweithio mewn partneriaeth a chydweithio, buddion gweithio gyda chymunedau a rhanddeiliaid a ro\u0302l bwysig gweithgareddau ymgysylltu a\u0302'r gymuned, yr heriau (a'r cyfleoedd!) o weithio ar draws ffiniau, gwerth rheolaeth addasol a hyblyg sy'n caniata\u0301u cymryd camau ymatebol wrth i'r Aber barhau i newid, ac yn olaf, yr angen i weithredu ar frys mewn ymateb i'r argyfyngau ecolegol a hinsawdd. Mae mwy o wybodaeth am y Fforwm a'r cyflwyniadau ar Wefan Partneriaeth Aber Afon Hafren.."}, {"text_idx": "#000013", "text": "Yn olaf ond nid y lleiaf, mae ti\u0302m SEP yn gyffrous i rannu ffilm ddiweddar a gomisiynwyd i ddathlu 25 mlynedd o Bartneriaeth Aber Afon Hafren \u2013 gallwch ddod o hyd iddi yma ac mae croeso i chi ei rhannu'n eang!"}, {"text_idx": "#000023", "text": "COP26:Time to address the gap between knowing and doing"}, {"text_idx": "#000024", "text": "Coastal Climate Adaptation in Ireland"}]